Diari Oficial de la Generalitat Valenciana


Sumari del DOGV 5789, del 20-06-2008 (2008/7673)

ORDE de 16 de juny de 2008, de la Conselleria d'Agricultura, Pesca i Alimentació, per la qual es modifica l'Orde d'11 de setembre de 2007, per la qual es regula el procediment per a la sol·licitud, tramitació i concessió d'ajudes destinades al sanejament de plantacions de cítrics afectats pel virus de la tristesa.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5789

Data del DOGV
:   20-06-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/7673


Data del document
:   16-06-2008

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * malaltia vegetal
    * ajuda pública
    * tractament fitosanitari
    * agres

ORDE de 16 de juny de 2008, de la Conselleria d'Agricultura, Pesca i Alimentació, per la qual es modifica l'Orde d'11 de setembre de 2007, per la qual es regula el procediment per a la sol·licitud, tramitació i concessió d'ajudes destinades al sanejament de plantacions de cítrics afectats pel virus de la tristesa. [2008/7673]  
Coetàniament a la publicació de l'Orde d'11 de setembre de 2007, per la qual es regula el procediment per a la sol·licitud, tramitació i concessió d'ajudes destinades al sanejament de plantacions de cítrics afectats pel virus de la tristesa (DOCV núm. 5620, de 17 d'octubre de 2007), es va publicar el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques.  
L'article 6 de l'esmentat Decret 147/2007, de 7 de setembre, del Consell, disposa que correspon a la Direcció General d'Economia emetre informes, de manera preceptiva i vinculant, dels projectes que pretenen concedir, establir o modificar ajudes públiques.   
Rebut el corresponent informe de data 14 d'abril de 2008, en compliment d'allò que s'ha indicat en este, procedix dur a terme determinades modificacions en l'orde de referència.  
Este règim d'ajuda complix amb allò que es disposa en el Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses, i ha sigut publicada la informació resumida corresponent amb data 6 de desembre de 2007, per la Comissió, amb el número d'ajuda: XA 191/2007.  
ORDENE  
Article primer  
Modificar l'apartat primer de l'article 2, Beneficiaris i requisits per a la concessió, de l'Orde d'11 de setembre de 2007, que queda amb la redacció següent:   
«Tindran la condició de beneficiari els titulars de les explotacions agràries, persones físiques, jurídiques i comunitats de béns, conceptuables com a xicotetes i mitjanes empreses, segons la definició de l'annex I del Reglament 70/2001, que es comprometa a efectuar la totalitat de les activitats que fonamenten la concessió de la subvenció».  
Article segon  
Addicionar un paràgraf quart a l'article 3, Quantia de les ajudes, de l'Orde d'11 de setembre de 2007, amb la redacció següent:   
«De l'import màxim dels costos o les pèrdues que donen dret a l'ajuda haurà de restar-se tot import rebut d'acord amb règims d'assegurança».  
Article tercer  
Modificar l'apartat h del punt tercer de l'article 4, Sol·licituds i terminis de presentació, de l'Orde d'11 de setembre de 2007, que queda amb la redacció següent:   
«Declaració responsable que les parcel·les no han sigut auxiliades per a esta actuació a través d'altres línies d'ajuda públiques, incloses les indemnitzacions abonades en concepte de règims d'assegurança».  
Article quart  
Modificar la disposició addicional primera, de l'Orde d'11 de setembre de 2007, que queda amb la redacció següent:   
«La present ajuda serà compatible amb el mercat comú d'acord amb l'article 87, apartat 3, lletra c del Tractat i estaran exemptes de l'obligació de notificació de l'article 88 de l'apartat 3, del Tractat en virtut d'allò que s'establix en l'article 10 del Reglament (CE) número 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les Ajudes Estatals per a les Xicotetes i Mitjanes Empreses dedicades a la producció de productes agrícoles i pel qual es modifica el Reglament (CE) número 70/2001 (DO L 358, de 16 de desembre de 2008)»  
DISPOSICIÓ TRANSITÒRIA  
De conformitat amb allò que s'establix en l'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, es convoquen, per a l'any 2008, les ajudes regulades en l'Orde d'11 de setembre de 2007, per la qual es regula el procediment per a la sol·licitud, tramitació i concessió d'ajudes destinades al sanejament de plantacions de cítrics afectats pel virus de la tristesa (DOCV núm. 5620, de 17 d'octubre de 2007).  
El termini de presentació de sol·licituds, per a l'any 2008, serà de dos mesos a comptar des de l'entrada en vigor de la present orde.  
Estes ajudes sol·licitades en 2008, es finançaran en 2009 a càrrec del capítol VII, del programa 714.20, línia T-4724 i amb un import d'1.500.000 €. Este estarà condicionat a l'existència de crèdit adequat i suficient dels pressupostos de la Generalitat.  
DISPOSICIÓ FINAL  
La present orde entrarà en vigor el mateix dia que es publique en el Diari Oficial de la Comunitat Valenciana.  
València, 16 de juny de 2008  
La consellera d'Agricultura, Pesca i Alimentació,  
MARITINA HERNÁNDEZ MIÑANA